પીએમ મોદી રવિવારે જાપાનના બે દિવસીય પ્રવાસ પર હશે. 28 અને 29 ઓક્ટોબરના રોજ મોદી, આબે સાથે ભારત-જાપાન વાર્ષિક સંમેલનમાં ભાગ લેશે. આ સંમેલનમાં ભારતીય-પ્રશાંત ક્ષેત્રમાં એકબીજાના સહયોગને વધારવા પર ધ્યાન આપવામાં આવશે. આ ઉપરાંત ત્રીજા દેશમાં જોઈન્ટ ઈન્ફ્રાસ્ટ્રક્ચર પ્રોજેક્ટ્સ સાથે સંરક્ષણ સંબંધોને આગળ વધારવા પર પણ જોર આપવામાં આવશે. આ દરમિયાન બંને દેશોની નેવી વચ્ચે લોજિસ્ટિક સપોર્ટ પેક્ટને લોન્ચ કરવા પર પણ વાતચીત કરવામાં આવશે. વિદેશ સચિવ વિજય ગોખલેએ જણાવ્યુ કે બંને પક્ષો વચ્ચે આર્ટિફિશિયલ ઈન્ટેલીજન્સ, બિગ ડેટા ઉપરાંત યુએવી અને રોબોટિક્સના ડેવલપમેન્ટ પર પણ ચર્ચાની આશા છે. મોદીના જાપાન પ્રવાસ બાદ આબે પહેલી વાર ચીનના પ્રવાસ પર પણ જશે. ગોખલેની માનીએ તો તેમને એ વાત કહેવામાં કોઈ સંકોચ નથી કે આબેના ચીનના પ્રવાસથી ભારત-જાપાન સંબંધો પર કોઈ અસર પડશે. ગોખલેની માનીએ તો ભારત, જાપાન અને ચીન વચ્ચે સારા સંબંધોનું હિતૈષી છે.